ZAPISNIK DOPOLDANSKE SEJE V TOREK, 19. MARCA 2019

(2020/C 334/02)

VSEBINA

10. Ali je naš gospodarski model združljiv s podnebnimi spremembami? 5

11. Nujna tema št. 1: Tekoča vprašanja in izzivi v zvezi s pravno državo v Evropski uniji in državah AKP 5

12. Možnosti obnovljivih virov energije pri zagotavljanju trajnostnega gospodarskega razvoja državam AKP in zlasti oddaljenim območjem 6

13. Zmanjšanje skupnega števila otrok, mladostnikov in mladine, ki se ne šolajo, v državah AKP 6

ZAPISNIK DOPOLDANSKE SEJE V TOREK, 19. MARCA 2019

Seja se je začela ob 9.00.

PREDSEDUJOČI: Joseph OWONA KONO

sopredsednik

10. Ali je naš gospodarski model združljiv s podnebnimi spremembami?

Razprava brez resolucije, v kateri je sodeloval Yvo de Boer, nekdanji izvršni direktor UNFCCC

Yvo de Boer, nekdanji izvršni sekretar Okvirne konvencije Združenih narodov o spremembi podnebja (United Nations Framework Convention on Climate Change – UNFCCC), je začel razpravo brez resolucije o združljivosti našega gospodarskega modela s podnebnimi spremembami, pri čemer je poudaril, da so emisije ogljika kljub znatnemu zmanjšanju stroškov obnovljivih virov energije večje kot kdaj koli prej.

Svojo predstavitev je osredotočil na to, kaj lahko politiki storijo, da bi se Pariški sporazum učinkovito izvajal. Sporazum je doslej podpisalo 180 držav, vendar jih je le 16 sprejelo strategije za doseganje ciljev iz sporazuma. Eden od razlogov je, da si vlade prizadevajo za izkoreninjenje revščine s spodbujanjem rasti, naložbe v tehnologijo pa so pogosto drage. Predlagal je, naj oblikovalci politik vztrajajo pri sistematičnem ocenjevanju trajnosti naložb ter naj tako javnost kot donatorji finančno podpirajo vnaprejšnje naložbe v tehnologijo, ki je potrebna za proizvodnjo energije iz obnovljivih virov. Dobra novica je, da države, ki so pri tem oklevale, kot sta Kitajska in Indija, znatno napredujejo v smeri trajnostnega gospodarstva.

Govorili so: Alpha Ousmane (Burkina Faso), Theodor Dumitru Stolojan, Jo Leinen, Lucie Milebou-Aubusson (Gabon), Catherine Bearder, Halifa Baboucar Sallah (Gambija), Maria Heubuch, Michel Kamano (Gvineja), Lídia Senra Rodríguez, Moses Cheboi (Kenija), Raphael Joseph Mhone (Malavi), Louis Joseph Manscour, Amadou Dioffo (Niger), Faumuina Liuga (Samoa), Carlos Zorrinho, Clifford Andre (Sejšeli), Mathew Sahr Nyuma (Sierra Leone), Andre Masiekiaba (Surinam), Michael Gahler, Ahamada Soukouna (Mali), Ana Rita Gereimias Sithole (Mozambik), Price Cyprien (Haiti), Louis Michel, Domenico Rosa (Evropska komisija).

Člani so se strinjali, da sedanji gospodarski model, ki temelji na neomejeni porabi blaga, ovira trajnostni razvoj in ogroža preživetje človeštva. Zato ga je treba prilagoditi tako, da bo združljiv s podnebnimi spremembami in cilji trajnostnega razvoja.

11. Nujna tema št. 1: Tekoča vprašanja in izzivi v zvezi s pravno državo v Evropski uniji in državah AKP

Med državami AKP in članicami EU je bilo doseženo jasno soglasje, da je spoštovanje načela pravne države v središču vsake dobro delujoče demokracije in je ključnega pomena za spoštovanje in varstvo človekovih pravic in svoboščin.

Več poslancev je govorilo o izzivih za pravno državo, tako v Evropi kot v državah AKP, kot so na primer zmanjšanje prostora za civilno družbo, omejevanje svobode medijev in izražanja, lažne novice in populizem, neupravičen tuji vpliv na volitve, korupcija in zloraba pooblastil s strani vlad in drugih javnih organov.

Predstavnik Komorov je predstavil predvolilne razmere v državi, pri čemer je opozoril na pomanjkanje demokratične preglednosti, in pozval, naj se njegova izjava v zvezi s tem vnese v zapisnik.

Govorili so: Alpha Ousmane (Burkina Faso), Frank Engel, Oumouri Mmadi Hassani Oumouri (Komori), Juan Fernando Lopez Aguilar, Agnima Alain-Michel Lobognon (Slonokoščena obala), Halifa Baboucar Sallah (Gambija), Lídia Senra Rodríguez, Nicolas Bay, Michael Gahler, Clifford Andre (Sejšeli), Julie Ward, Adjedoue Weidou (Čad), Jacob L. Oulanyah (Uganda), Loius Michel, Marius Yaya Doumba (Kamerun), Domenico Rosa (Evropska komisija).

Poslanci so poudarili, da je za reševanje teh težav treba okrepiti sodelovanje in da je treba ohraniti spoštovanje načela pravne države v prihodnjem sporazumu med EU in državami AKP.

Možnosti obnovljivih virov energije pri zagotavljanju trajnostnega gospodarskega razvoja državam AKP in zlasti oddaljenim območjem

12.

Odbor za gospodarski razvoj, finance in trgovino

Soporočevalca: Clifford Andre (Sejšeli) in Željana Zovko

Poslanci so pozdravili pravočasno poročilo o zagotavljanju cenovno dostopne, zanesljive, trajnostne in sodobne energije za vse v skladu s podnebnimi ukrepi in cilji Pariškega sporazuma. Poročilo predlaga številna priporočila in inovativne načine sodelovanja med EU in državami AKP, da bi razvili trajnostni energetski potencial partnerjev AKP, zlasti na oddaljenih območjih. Poziva tudi k vključevanju medsektorskih vprašanj ter razpoložljivosti obnovljive, cenovno dostopne in učinkovite energije.

Govorili so: Marius Yaya Doumba (Kamerun), Stefan Gehrold, Davy Victorien Yama (Srednjeafriška republika), Thierry Cornillet, Jo Leinen, Halifa Baboucar Sallah (Gambija), Michel Kamano (Gvineja), Federico Abaga Ondo (Ekvatorialna Gvineja), Price Cyprien (Haiti), Lídia Senra Rodríguez, Moses Cheboi (Kenija), Raphael Joseph Mhone (Malavi), Joachim Zeller, Amadou Dioffo (Niger), Mauricia Thomas-Francis (Sveta Lucija), Faumuina Liuga (Samoa), Norbert Neuser, Adjedoue Weidou (Čad), Babiker Mohamed Tom Bakhit Dafaalla (Sudan), Maria Heubuch, Siaosi Ofa Ki Vahafolau Sovaleni (Tonga), Domenico Rosa (Evropska komisija).

Soporočevalca Clifford Andre in Frank Engel, ki je nadomeščal Željano Zovko, sta zaključila razpravo.

Zmanjšanje skupnega števila otrok, mladostnikov in mladine, ki se ne šolajo, v državah AKP

13.

Odbor za socialne zadeve in okolje

Soporočevalca: Joseph Yopy Yopy (Papua Nova Gvineja) in Laura Agea

Soporočevalec Joseph Yopy Yopy (Papua Nova Gvineja) je predstavil poročilo.

Decentralizacija pomoči lokalnih organov financiranja je zelo pomembna pri preprečevanju osipa v šolah; pomoč lahko tako najučinkoviteje doseže šole, ki jo najbolj potrebujejo. Predlagane so bile tudi številne druge rešitve, ki naj bi mlade spodbudile k nadaljevanju šolanja: poleg ustrezne infrastrukture tudi povečanje privlačnosti šole z brezplačnimi obroki in z dopolnilnimi dejavnostmi, kot je šport, pa tudi ustreznimi higienskimi materiali in ločitvijo stranišč, tako da najstniki ne bi prenehali hoditi v šolo iz zadrege. Poleg tega je bila poudarjena potreba po obveznem osnovnošolskem in srednješolskem izobraževanju, pa tudi po neformalnem izobraževanju, kot je poklicno usposabljanje za vsakogar znotraj in zunaj formalnega šolskega sistema.

Govorili so: Alpha Ousmane (Burkina Faso), Stefan Gehrold, Davy Victorien Yama (Srednjeafriška republika), Norbert Neuser, Agnima Alain-Michel Lobognon (Slonokoščena obala), Jomo M. Dlamini (Kraljevina Esvatini), Catherine Bearder, Halifa Baboucar Sallah (Gambija), Louis Michel, Ben Abdallah Banda (Gana), Maria Heubuch, Price Cyprien (Haiti), Margaret Kamar (Kenija), Heather Mwiza Sibungo (Namibija), Amadou Dioffo (Niger), Lídia Senra Rodríguez, Faumuina Liuga (Samoa), Papa Babou Ndiaye (Senegal), Clifford Andre (Sejšeli), Julie Ward, Mathew Sahr Nyuma (Sierra Leone), Adjedoue Weidou (Čad), Michael R. Nyambuya (Zimbave), Sebastian Kopulande (Zambija), Domenico Rosa (Evropska komisija).

Soporočevalec Joseph Yopy Yopy (Papua Nova Gvineja) je zaključil razpravo.

Sopredsednik Joseph Owona Kono se je za zaključek dopoldanske seje zahvalil sopredsedniku Louisu Michelu za njegovo dolgoletno zavezanost skupščini. Sopredsednik Louis Michel se je zahvalil prisotnim poslancem in je poudaril odgovornost EU do držav AKP ter svojo odločenost, da bo še naprej zavezan temu cilju, tudi ko se bo prenehal dejavno politično udejstvovati, ter je zaželel uspešne prihodnje odnose med AKP in EU.

(Seja se je končala ob 13.03.)